rejauldu/bengali-wikipedia huggingface dataset:
ভিক্তোর আক্সেলসেন (; জন্ম: ৪ জানুয়ারি ১৯৯৪) হলেন একজন ডেনীয় ব্যাডমিন্টন খেলোয়াড়, যিনি মূলত ডেনমার্কের প্রতিনিধি হিসেবে বিভিন্ন আন্তর্জাতিক প্রতিযোগিতায় প্রতিদ্বন্দ্বিতা করে থাকেন।  ২০১০ সালে ব্যাডমিন্টনে অভিষেক করা আক্সেলসেন ডেনমার্কের হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন, যেখানে তিনি ২টি স্বর্ণ পদকসহ সর্বমোট ৩টি পদক জয়লাভ করেছেন।  প্রারম্ভিক জীবন ভিক্তোর আক্সেলসেন ১৯৯৪ সালের ৪ঠা জানুয়ারি তারিখে ডেনমার্কের ওদেন্সেতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন আক্সেলসেন ডেনমার্কের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি ব্যাডমিন্টনে পুরুষদের একক প্রতিযোগিতায় অংশগ্রহণ করেছিলেন। গ্রুপ পর্বে তিন ম্যাচে জয়লাভ করে তিনি গ্রুপ পি-এ প্রথম স্থান অধিকার করে নকআউট পর্বে অংশগ্রহণ করেছিলেন। কোয়ার্টার-ফাইনালে আক্সেলসেন সিঙ্গাপুরের লোহ কিন ইয়েউয়ের মুখোমুখি হয়েছিলেন, উক্ত ম্যাচে ২–০ সেট পয়েন্টের ব্যবধানে জয়লাভ করে তিনি পরবর্তী পর্বে উত্তীর্ণ হয়েছিলেন। অতঃপর সেমি-ফাইনালে লক্ষ্য সেনকে পরাজিত করে স্বর্ণ পদক ম্যাচে অংশগ্রহণ করেছিলেন; যেখানে তিনি কুনলাভুত ভিতিদসার্নকে পরাজিত করে স্বর্ণ পদক জয়লাভ করেছেন।  তথ্যসূত্র  বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ডেনীয় পুরুষ ব্যাডমিন্টন খেলোয়াড় বিষয়শ্রেণী:ডেনমার্কের অলিম্পিক ব্যাডমিন্টন খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:ব্যাডমিন্টনে অলিম্পিক পদক বিজয়ী বিষয়শ্রেণী:অলিম্পিক স্বর্ণপদক বিজয়ী ডেনীয় বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
গ্রেগ জন টেইলর (; জন্ম: ৫ নভেম্বর ১৯৯৭; গ্রেগ টেইলর নামে সুপরিচিত) হলেন একজন স্কটল্যান্ডীয় পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লিগের শীর্ষ স্তর স্কটিশ প্রিমিয়ারশিপের ক্লাব সেল্টিক এবং স্কটল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলেন।  ২০১৭ সালে, টেইলর স্কটল্যান্ড অনূর্ধ্ব-২০ দলের হয়ে স্কটল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত স্কটল্যান্ডের বয়সভিত্তিক দলের হয়ে খেলার পর, তিনি ২০১৯ সালে স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন।  প্রারম্ভিক জীবন গ্রেগ জন টেইলর ১৯৯৭ সালের ৫ই নভেম্বর তারিখে স্কটল্যান্ডের গ্রিনকে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল টেইলর স্কটল্যান্ড অনূর্ধ্ব-২০ এবং স্কটল্যান্ড অনূর্ধ্ব-২১ দলের হয়ে খেলার মাধ্যমে স্কটল্যান্ডের প্রতিনিধিত্ব করেছেন। ২০১৭ সালের ৩১শে মে তারিখে তিনি স্কটল্যান্ড অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। স্কটল্যান্ডের বয়সভিত্তিক দলের হয়ে তিনি প্রায় ২ বছরে ২০ ম্যাচে অংশগ্রহণ করে ১টি গোল করেছেন।  ২০১৯ সালের ১১ই জুন তারিখে, ২১ বছর, ৭ মাস ও ৬ দিন বয়সে, বাম পায়ে ফুটবল খেলায় পারদর্শী টেইলর বেলজিয়ামের বিরুদ্ধে অনুষ্ঠিত উয়েফা ইউরো ২০২০ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি স্কটল্যান্ড ৩–০ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে টেইলর সর্বমোট ৩ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল স্কটল্যান্ড  ২০১৯  ৩  ০ ২০২০  ১  ০ ২০২১  ১  ০ ২০২২  ৫  ০ ২০২৩  ৩  ০ সর্বমোট  ১৩  ০  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:স্কটল্যান্ডীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেল্টিক ফুটবল ক্লাবের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:স্কটল্যান্ডের আন্তর্জাতিক যুব ফুটবলার বিষয়শ্রেণী:স্কটল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:স্কটল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:স্কটল্যান্ডের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড়
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত অপসারণ করা হলো। — তানভির • ১৩:৪৩, ১২ অক্টোবর ২০১৯ (ইউটিসি) আয়েশা মুন্নি  – (অপসারণের প্রস্তাবনা দেখুনলগ দেখুন) () WP:ANYBIO অথবা WP:লেখক কোন মানদণ্ডের কোন ধারাই পূরণ করেনি। ~ যুদ্ধমন্ত্রী আলাপ ০৭:৫৩, ১০ অক্টোবর ২০১৯ (ইউটিসি)  দ্ব্যর্থহীন বিজ্ঞাপন দ্রুত অপসারণ যোগ্য। এমনকি উল্লেখযোগ্যতার সাধারণ সূচকও পূরণেও ব্যর্থ।  ~মহীন (আলাপ) ১১:১১, ১০ অক্টোবর ২০১৯ (ইউটিসি)   প্রচারণামূলক নিবন্ধ।কায়সার আহমাদ (আলাপ) ১১:২৫, ১০ অক্টোবর ২০১৯ (ইউটিসি)   কোনভাবেই উল্লেখযোগ্য নয়। Mmrsafy (আলাপ) ১৮:১৫, ১০ অক্টোবর ২০১৯ (ইউটিসি)   উল্লেখযোগ্যতার মানদন্ড অনুযায়ী অপসারণযোগ্য— Wiki Ruhan (আলাপ) ০৮:২৮, ১১ অক্টোবর ২০১৯ (ইউটিসি)   প্রচারমূলক, লিফলেট হিসাবে ব্যবহার। নবাব (আলাপ) ১৪:২৭, ১১ অক্টোবর ২০১৯ (ইউটিসি)  অপসারণে । মানদণ্ডের শর্ত পূরণে ব্যর্থ হয়েছে। — অংকন  (আলাপ) ০৪:৩৯, ১২ অক্টোবর ২০১৯ (ইউটিসি)  অপসারণে । বিজ্ঞাপনধর্মী  নিবন্ধ। কোনো তথ্যসূত্র নেই।  তাই দ্রুত অপসারণযোগ্য।--IqbalHossain (আলাপ) ০৫:২১, ১২ অক্টোবর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
ভায়না রেলওয়ে স্টেশন হল পূর্ব রেলওয়ে জোনের শিয়ালদহ রেল বিভাগের একটি কলকাতা শহরতলি রেল স্টেশন। এটি পশ্চিমবঙ্গের নদীয়া জেলায় শিয়ালদহ-রানাঘাট মেইন লাইনের রানাঘাট - গেদে শাখায় অবস্থিত।  ইতিহাস ১৮৬২ সালে ইস্টার্ন বেঙ্গল রেলওয়ের কলকাতা (শিয়ালদহ)- কুষ্টিয়া লাইনটি চালু হয় যা ছিল কলকাতা থেকে উত্তরবঙ্গের মূল রেল যোগাযোগ। তদানীন্তন ইস্টার্ন বেঙ্গল রেলওয়ে অবিভক্ত বাংলায় রেল পরিষেবা প্রদান করত। ভায়না রেলওয়ে স্টেশন সহ রানাঘাট-গেদে শাখা লাইনের বৈদ্যুতিকরণ হয় ১৯৯৭-৯৮ সালে।  তথ্যসূত্র  বিষয়শ্রেণী:নদিয়া জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:১৮৬২-এ ভারতে চালু রেলওয়ে স্টেশন
স্ট্যাফিলোকক্কাল এন্টারাইটিস হল একটি প্রদাহ যা সাধারণত স্ট্যাফ এন্টারোটক্সিন দ্বারা দূষিত পদার্থ খাওয়া বা পান করার কারণে হয়। ব্যাকটেরিয়া নয়, বিষ ক্ষুদ্রান্ত্রে বসতি স্থাপন করে এবং প্রদাহ এবং ফোলাভাব সৃষ্টি করে। এর ফলে পেটে ব্যথা, খিঁচুনি, পানিশূন্যতা, ডায়রিয়া এবং জ্বর হতে পারে।  যেহেতু মানুষই এর প্রধান উৎস, তাই খাদ্যে অণুজীবের প্রবেশের সবচেয়ে সাধারণ উপায় হল ক্রস-দূষণ। যেসব খাবার বেশি পরিমাণে প্রস্তুত করা হয়, সেগুলোই বেশি ঝুঁকিপূর্ণ।স্ট্যাফিলোকক্কাস অরিয়াস একটি প্রকৃত খাদ্য বিষক্রিয়াকারী জীব। ক্রিম-ভরা বেকড পণ্য, মুরগির মাংস, গ্রেভি, ডিম, মাংসের সালাদ, পুডিং এবং শাকসবজির মতো খাবারে কয়েক ঘন্টা ধরে বৃদ্ধি পেলে এটি একটি তাপ-স্থিতিশীল এন্টারোটক্সিন তৈরি করে। যেসব খাবারে পচনের কোনও লক্ষণ নেই, যেমন দুর্গন্ধ, রঙ, গন্ধ, গঠন বা স্বাদের পরিবর্তন, ইত্যাদি, সেখানে বিষাক্ত পদার্থ বিপজ্জনক পরিমাণে উপস্থিত থাকতে পারে।  এন্টেরাইটিস হলো ক্ষুদ্রান্ত্রের প্রদাহ। এটি সাধারণত ব্যাকটেরিয়া বা ভাইরাস দ্বারা দূষিত খাবার বা পানীয়ের কারণে হয়। ব্যাকটেরিয়া এবং/অথবা বিষ ক্ষুদ্রান্ত্রে বসতি স্থাপন করে এবং প্রদাহ এবং ফোলাভাব সৃষ্টি করে। এর ফলে পেটে ব্যথা, খিঁচুনি, ডায়রিয়া, জ্বর এবং পানিশূন্যতা দেখা দিতে পারে। অন্যান্য ধরণের এন্টারাইটিস রয়েছে, যার মধ্যে রয়েছে: ব্যাকটেরিয়াল গ্যাস্ট্রোএন্টেরাইটিস, ক্যাম্পাইলোব্যাক্টর এন্টেরাইটিস, ই. কোলাই এন্টেরাইটিস, রেডিয়েশন এন্টেরাইটিস, সালমোনেলা এন্টেরাইটিস এবং শিগেলা এন্টেরাইটিস।  তথ্যসূত্র  বিষয়শ্রেণী:প্রদাহ বিষয়শ্রেণী:অন্ত্রের সংক্রামক রোগ
কার্লেস পুয়োল ই সাফোর্কাদা (; জন্ম ১৩ এপ্রিল ১৯৭৮) একজন স্পেনীয় সাবেক পেশাদার ফুটবলার যিনি ফুটবল ক্লাব বার্সেলোনা এবং স্পেন জাতীয় দলের হয়ে খেলেছেন। তিনি সাধারণত একজন সেন্ট্রাল ডিফেন্ডার, তবে অন্যান্য অবস্থানেও বিশেষ করে রাইট ব্যাকেও খেলে থাকেন।Players to watch – Carles Puyol; BBC Sport, 25 May 2004  পুইয়োল বহুদিন যাবত্‍ বার্সেলোনার অধিনায়কের দায়িত্ব পালন করছেন। ২০০৬ সালে তার নেতৃত্বে বার্সেলোনা উয়েফা চ্যাম্পিয়নস লিগ শিরোপা জেতে। একই বছরে অনুষ্ঠিত ফিফা বিশ্বকাপে তিনি স্পেনের প্রতিনিধিত্ব করেন। এরপর ইউরো ২০০৮ ও ২০১০ ফিফা বিশ্বকাপে স্পেনের হয়ে শিরোপা জিতেন। ১৯৯৯ সাল থেকে তিনি বার্সেলোনার হয়ে ৩৮৭ খেলায় মাঠে নেমেছেন।  তথ্যসূত্র   বহিঃসংযোগ      বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কাতালান ফুটবলার বিষয়শ্রেণী:লা লিগার খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড় বিষয়শ্রেণী:ফিফা বিশ্বকাপ বিজয়ী খেলোয়াড় বিষয়শ্রেণী:ফিফা সেঞ্চুরি ক্লাব বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:ফুটবল ক্লাব বার্সেলোনা সি-এর খেলোয়াড় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার বিষয়শ্রেণী:স্পেনের অনূর্ধ্ব-২৩ আন্তর্জাতিক ফুটবলার বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:২০০৯ ফিফা কনফেডারেশন্স কাপের খেলোয়াড় বিষয়শ্রেণী:স্পেনের অলিম্পিক ফুটবলার বিষয়শ্রেণী:২০০০ গ্রীষ্মকালীন অলিম্পিকের ফুটবলার বিষয়শ্রেণী:২০০০ গ্রীষ্মকালীন অলিম্পিকের পদক বিজয়ী বিষয়শ্রেণী:অলিম্পিক রৌপ্যপদক বিজয়ী স্পেনীয় বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার
দিল্লি ফুটবল দল ভারতের একটি রাজ্য ফুটবল দল যা ভারতের রাজ্য চ্যাম্পিয়নশিপ সন্তোষ ট্রফিতে নিয়মিত অংশগ্রহণ করে। দলের খেলোয়াড় বাছাই করার জন্য দিল্লি ফুটবল লিগ গুরুত্বপূর্ণ।  এই দল দুবার সন্তোষ ট্রফির ফাইনালে উপস্থিত হয়েছে এবং মাত্র একবার ট্রফি জিতেছে (১৯৪৪-৪৫ সালে)।  অতি সম্প্রতি, ১ থেকে ১৬ মার্চ ২০১৮-এ জলন্ধর এবং লুধিয়ানায় অনুষ্ঠিত সন্তোষ ট্রফির জন্য ৬৯তম সিনিয়র জাতীয় ফুটবল চ্যাম্পিয়নশিপের চূড়ান্ত রাউন্ডে ২০ সদস্যের দিল্লি ফুটবল দল উত্তীর্ণ হয়েছিল৷  সাফল্য  সন্তোষ ট্রফি   বিজয়ী (১): ১৯৪৪–৪৫  রানার্স-আপ (১): ১৯৪১–৪২  বিসি রায় ট্রফি  বিজয়ী (২): ১৯৬২–৬৩, ১৯৬৪–৬৫  তথ্যসূত্র     বিষয়শ্রেণী:সন্তোষ ট্রফির দল বিষয়শ্রেণী:দিল্লিতে ফুটবল
নাজিমখাঁন ইউনিয়ন রংপুর বিভাগের কুড়িগ্রাম জেলার রাজারহাট উপজেলার একটি ইউনিয়ন।   ইতিহাস  বাদশা জাহাঙ্গীরের অনুগত সৈনিক নাজিম উদ্দিন পাঠানের নামে এই ইউনিয়নের নামকরণ করা হয়। যোগাযোগ এই ইউনিয়নের যোগাযোগের প্রধান মাধ্যম হল সড়কপথ। সড়কপথে রিক্সা, সাইকেল, মটর সাইকেল, অটোরিক্সা, সিএনজি, বাস, মিনিবাস, মাইক্রোবাস চলাচল করে। এছাড়া নাজিমখান ইউনিয়ন হতে রাজারহাট উপজেলা শহর থেকে ট্রেন যোগে রাজধানীসহ বিভিন্ন জেলায় যাতায়াত করা যায়। তাছাড়াও ছোট ডিঙ্গি নৌকা, নৌকা দিয়ে তিস্তা নদীতে চলাচল করা যায়।   দর্শনীয় স্থান    যুগিদাহ বিল  বড়বিল  তিস্তা নদী  বাছড়া  নাজিম খান উচ্চ বিদ্যালয় ও কলেজ মাঠ   জনপ্রতিনিধি  বর্তমান চেয়ারম্যান- মোঃ আব্দুল মালেক পাটোয়ারী (নয়া)   স্কুল কলেজ সমূহ    নাজিমখান সরকারি প্রাথমিক বিদ্যালয়  নাজিম খান উচ্চ বিদ্যালয় ও কলেজ  নাজিম খান পাবলিক স্কুল এন্ড কলেজ  নাজিম খান বালিকা উচ্চ বিদ্যালয়  নাজিমখান রেসিডেন্সিয়াল মডেল স্কুল  নাজিমখান বালিকা বেসরকারি প্রাথমিক বিদ্যালয়  নাজিমখান মহিলা দাখিল মাদ্রাসা  বাছড়া সরকারি প্রাথমিক বিদ্যালয়  বাছড়া আজিজিয়া আলিম মাদ্রাসা  ছড়ারপার সবুজসাথী বেসরকারি প্রাথমিক বিদ্যালয়  মুন্সিপাড়া বেসরকারি প্রাথমিক বিদ্যালয়  আম-কাঁঠালের তল বেসরকারি প্রাথমিক বিদ্যালয়  সোনালুর কুঠি উচ্চ বিদ্যালয়  সোনালুর কুঠি বেসরকারি প্রাথমিক বিদ্যালয়  মনি ডাকুয়া ফাজিল মাদ্রাসা   নদী সমূহ   বুড়ি তিস্তা  তিস্তা বিষয়শ্রেণী:রাজারহাট উপজেলার ইউনিয়ন   তথ্যসূত্র
ভারত প্রজাতন্ত্রে নিযুক্ত বাংলাদেশের হাইকমিশনার হলেন ভারতে বাংলাদেশের প্রধান কূটনৈতিক প্রতিনিধি।   ভারতে বাংলাদেশী হাইকমিশনারদের তালিকা   নামদায়িত্ব গ্রহণ দায়িত্ব ত্যাগমন্তব্যএ আর মল্লিক১৩ মার্চ, ১৯৭২২৫ জানুয়ারী, ১৯৭৫শামসুর রহমান৭ আগস্ট ১৯৭৫ ১৬ অক্টোবর, ১৯৭৮আবুল আহসান২১ নভেম্বর, ১৯৭৮৩১ মে, ১৯৮২এ কে খন্দকার১৫ জুলাই, ১৯৮২২৫ জুলাই, ১৯৮৬ফারুক আহমেদ চৌধুরীআগস্ট ০৮, ১৯৮৬০৩ জানুয়ারী, ১৯৯২ফারুক সোবহান১৯ মে, ১৯৯২ফেব্রুয়ারী ২৮, ১৯৯৫সি এম শফি সামিএপ্রিল ৭, ১৯৯৫জুন ৭, ১৯৯৯মোস্তফা ফারুক মোহাম্মদ৬ আগস্ট, ১৯৯৯ডিসেম্বর ৩১, ২০০১তোফায়েল করিম হায়দার৩১ জানুয়ারী, ২০০২১৫ অক্টোবর, ২০০৩হেমায়েতউদ্দিন আহমেদনভেম্বর ২৩, ২০০৩মার্চ ৮, ২০০৫লিয়াকত আলী চৌধুরী২৮ মে, ২০০৫০৬ মে, ২০০৯তারিক আহমদ করিমআগস্ট ২০০৯অক্টোবর ২০১৪সৈয়দ মোয়াজ্জেম আলী২০১৪নভেম্বর ২০১৯মুহাম্মদ ইমরাননভেম্বর ২০১৯জুলাই ২০২২মোস্তাফিজুর রহমান১৩ জুলাই ২০২২৪ অক্টোবর ২০২৪রিয়াজ হামিদুল্লাহ২৯ মে ২০২৫অদ্যবধি   আরও দেখুন    মার্কিন যুক্তরাষ্ট্রে বাংলাদেশের রাষ্ট্রদূতদের তালিকা  কানাডায় বাংলাদেশি হাইকমিশনার  বাংলাদেশে ভারতের রাষ্ট্রদূতদের তালিকা   তথ্যসূত্র    বহিঃসংযোগ       (Incomplete list of the high commissioners)  বিষয়শ্রেণী:১৯৭২-এ বাংলাদেশে প্রতিষ্ঠিত বিষয়শ্রেণী:ভারতে বাংলাদেশের হাই কমিশনার বিষয়শ্রেণী:ভারত ও কমনওয়েলথ অব নেশনস বিষয়শ্রেণী:বাংলাদেশ ও কমনওয়েলথ অব নেশন্স বিষয়শ্রেণী:বাংলাদেশের রাষ্ট্রদূতদের তালিকা বিষয়শ্রেণী:ভারতে রাষ্ট্রদূতদের তালিকা
মাওলানা মনজুর আহমদ চিনিওটি (উর্দু ; مولانا منظور احمد چنیوٹی) (৩১ ডিসেম্বর ১৯৩১ – ২৭ জুন ২০০৪) ছিলেন একজন পাকিস্তানি ইসলামি পণ্ডিত, রাজনীতিবিদ ও লেখক।   প্রাথমিক জীবন এবং শিক্ষা  মনজুর আহমদ চিনিওটি সিন্ধ মাদরাসাতুল ইসলাম বিশ্ববিদ্যালয় এবং জামিয়া তালিমুল কুরআন রাওয়ালপিন্ডি থেকে পড়াশোনা করেছেন। তিনি জামিয়া আরাবিয়া চিনিওট প্রতিষ্ঠা করেন।   রাজনৈতিক  তিনি তার নিজের শহরে কাউন্সিলর হয়েছিলেন এবং ১৯৯৩ সালে চিনিওট পৌর কমিটির চেয়ারম্যান হিসাবে দায়িত্ব পালন করেছিলেন। তিনি ১৯৮৫, ১৯৮৮ এবং ১৯৯৭ সালে পাঞ্জাবের প্রাদেশিক পরিষদের সদস্যও নির্বাচিত হয়েছিলেন।  তিনি আন্তর্জাতিক খতমে নবুওত আন্দোলনের কেন্দ্রীয় নেতা হিসেবেও দায়িত্ব পালন করেন।  তিনি জামিয়াতুল-মদীনায় ভিজিটিং প্রফেসরের দায়িত্বও পালন করেছেন।   মৃত্যু  তিনি ২৭ জুন ২০০৪ সালে মারা যান।   তথ্যসূত্র   বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:২০০৪-এ মৃত্যু বিষয়শ্রেণী:১৯৩১-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:পাঞ্জাব, পাকিস্তানের রাজনীতিবিদ বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:মুসলিম ধর্ম প্রচারক বিষয়শ্রেণী:পাঞ্জাব এমপিএ ১৯৯৭–১৯৯৯
জাফর মুহাম্মদ নিমাইরি (২৬ এপ্রিল ১৯৩০ - ৩০ মে ২০০৯) ১৯৬৯ থেকে ১৯৮৫ সাল পর্যন্ত সুদান এর রাষ্ট্রপতি ছিলেন।  একজন সেনা কর্মকর্তা, তিনি সামরিক অভ্যুত্থানের পরে ক্ষমতায় এসেছিলেন। তার দল, সুদানস সোশ্যালিস্ট ইউনিয়ন এর সাথে তিনি প্রথমে সমাজতান্ত্রিক এবং প্যান-আরববাদী নীতি অনুসরণ করেছিলেন। ১৯৭২ সালে তিনি অ্যাডিস আবাবা চুক্তি স্বাক্ষর করেন, প্রথম সুদানির গৃহযুদ্ধ সমাপ্ত করে। পরে তিনি মার্কিন যুক্তরাষ্ট্র এর মিত্র হন।CHINA’S INVOLVEMENT IN SUDAN: ARMS AND OIL   তথ্যসূত্র   বিষয়শ্রেণী:১৯৩০-এ জন্ম বিষয়শ্রেণী:২০০৯-এ মৃত্যু বিষয়শ্রেণী:সুদানের রাষ্ট্রপতি বিষয়শ্রেণী:সুদানের প্রধানমন্ত্রী বিষয়শ্রেণী:অভ্যুত্থানে ক্ষমতা গ্রহণকারী নেতা বিষয়শ্রেণী:অভ্যুত্থানে ক্ষমতাচ্যুত নেতা বিষয়শ্রেণী:স্নায়ুযুদ্ধের ব্যক্তি বিষয়শ্রেণী:১৯২৮-এ জন্ম
থাম্ব|জাট সম্প্রদায়ের নারী জাট সম্প্রদায় হলো উত্তর ভারত এবং পাকিস্তানের ঐতিহ্যগতভাবে একটি কৃষি সম্প্রদায়।  মূলত সিন্ধুর নিম্নাঞ্চল সিন্ধু নদীর উপত্যকার যাজক জাটরা মধ্যযুগের শেষের দিকে উত্তরে পাঞ্জাব অঞ্চলে চলে আসে এবং পরবর্তীতে ১৭ ও ১৮ শতকে দিল্লি অঞ্চল, উত্তর-পূর্ব রাজপুতানা এবং পশ্চিম গাঙ্গেয় সমভূমিতে স্থানান্তরিত হয়।  জাটদের হিন্দু, মুসলিম এবং শিখ ধর্মাবলম্বীদের মাঝে পাওয়া যায়। এখন বেশিরভাগ জাট ভারতীয় রাজ্য পাঞ্জাব, হরিয়ানা, উত্তর প্রদেশ ও রাজস্থান এবং পাকিস্তানের সিন্ধু ও পাঞ্জাব প্রদেশে পাওয়া যায়।  জাটরা ১৭ শতকের শেষের দিকে এবং ১৮ শতকের প্রথম দিকে মুঘল সাম্রাজ্যের বিরুদ্ধে অস্ত্র তুলেছিল।  গোকুল নামে একজন হিন্দু জাট জমিদার ছিলেন, যিনি সম্রাট আলমগীরের যুগে মুঘল শাসনের বিরুদ্ধে প্রথম দিকের বিদ্রোহী নেতাদের একজন।R. C. Majumdar, H.C. Raychaudhari, Kalikinkar Datta: An Advanced History of India, 2006, p.490 হিন্দু জাট সাম্রাজ্য মহারাজা সুরাজ মলের (১৭০৭-১৭৬৩) সময় শীর্ষে পৌঁছেছিল।  শিখ ধর্মের মার্শাল খালসা পন্থের বিকাশে জাটরা গুরুত্বপূর্ণ ভূমিকা পালন করেছিল।  বিংশ শতাব্দীর মধ্যে পাঞ্জাব,  পশ্চিম উত্তর প্রদেশ,  রাজস্থান,  হরিয়ানা ও দিল্লিসহ উত্তর ভারতের বেশ কিছু অংশে জমিদার জাটরা একটি প্রভাবশালী গোষ্ঠীতে পরিণত হয়।  বছরের পর বছর ধরে বেশ কিছু জাট লোক শহুরে চাকরির জন্যে কৃষি পরিত্যাগ করেছিল এবং উচ্চ সামাজিকমর্যাদা দাবি করার জন্য নিজেদের প্রভাবশালী অর্থনৈতিক এবং রাজনৈতিক অবস্থান ব্যবহার করেছিল।   তথ্যসূত্র  বিষয়শ্রেণী:জাট বিষয়শ্রেণী:ভারতের জাতিগোষ্ঠী বিষয়শ্রেণী:পাকিস্তানের জাতিগোষ্ঠী বিষয়শ্রেণী:ভারতের সামাজিক গোষ্ঠী বিষয়শ্রেণী:পাকিস্তানের সামাজিক দল বিষয়শ্রেণী:সিন্ধু প্রদেশের সামাজিক দল বিষয়শ্রেণী:পাঞ্জাবের সামাজিক গোষ্ঠী, ভারত বিষয়শ্রেণী:হরিয়ানার সামাজিক গোষ্ঠী বিষয়শ্রেণী:রাজস্থানের সামাজিক গোষ্ঠী বিষয়শ্রেণী:হিন্দু সমাজ বিষয়শ্রেণী:গুজরাতের সামাজিক গোষ্ঠী বিষয়শ্রেণী:উত্তরপ্রদেশের সামাজিক গোষ্ঠী
থাম্ব|হেডভিগ উইলম্যান হেডভিগ শার্লোটা কনস্টান্টিনা উইলম্যান, জন্মনাম: হার্লিং (১৮ জুলাই ১৮৪১ - ১৫ আগস্ট ১৮৮৭) ছিলেন একজন সুয়েডীয় মঞ্চ অভিনয়শিল্পী, অপেরা সঙ্গীতশিল্পী ও নাট্য শিক্ষক। তিনি ১৮৭৭-৮৬ সালে রয়েল ড্রামাটিক ট্রেনিং একাডেমির সহ-অধ্যক্ষ ছিলেন।    জীবন  হেডউইগ উইলম্যান স্টকহোমে জন্মগ্রহণ করেন। তিনি পোশাক ব্যবসায়ী পিএসি হার্লিং ও এমিলি শার্লোটা ওহলস্টেনের কন্যা ছিলেন। তিনি ১৮৭১ সালে অভিনেতা অ্যান্ডার্স উইলম্যান (১৮৩৪-১৮৯৮) কে বিয়ে করেছিলেন।    তথ্যসূত্র    অন্যান্য উৎস    Nordensvan, Georg (1918) Svensk teater och svenska skådespelare från Gustav III våra dagar পর্যন্ত। আন্দ্রা ডেলেন, 1842-1918 (স্টকহোম: বোনিয়ার) (সুইডিশ)   বহিঃসংযোগ    ইউরোপাস কনস্টনারার, ১৮৮৭  বিষয়শ্রেণী:১৮৮৭-এ মৃত্যু বিষয়শ্রেণী:১৮৪১-এ জন্ম বিষয়শ্রেণী:১৯শ শতাব্দীর সুয়েডীয় অভিনেত্রী বিষয়শ্রেণী:১৯শ শতাব্দীর সুয়েডীয় অপেরা গায়িকা বিষয়শ্রেণী:স্টকহোমের অভিনেত্রী বিষয়শ্রেণী:সুয়েডীয় মঞ্চ অভিনেত্রী
ফের্নান্দো মার্সাল দে অলিভেইরা (; জন্ম: ১৯ ফেব্রুয়ারি ১৯৮৯; ফের্নান্দো মার্সাল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব বোতাফোগোর হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় রক্ষণভাগের খেলোয়াড় হিসেবে খেলেন।  প্রারম্ভিক জীবন ফের্নান্দো মার্সাল দে অলিভেইরা ১৯৮৯ সালের ১৯শে ফেব্রুয়ারি তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ               বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:বোতাফোগো রেগাতাস ফুটবলের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:ওলাঁপিক লিয়োনের খেলোয়াড় বিষয়শ্রেণী:উলভারহ্যাম্পটন ওয়ান্ডারার্স ফুটবল ক্লাবের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:ক্লাব দেস্পোর্তিভো নাসিওনালের খেলোয়াড় বিষয়শ্রেণী:অঁ আভঁ গেঁগেঁর খেলোয়াড় বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:সাও পাওলোর ফুটবলার বিষয়শ্রেণী:সুপার লিগের খেলোয়াড় বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ফ্রান্সে ব্রাজিলীয় প্রবাসী ক্রীড়াবিদ বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:ব্রাজিলীয় প্রবাসী পুরুষ ফুটবলার
সিকিম উচ্চ আদালত বা সিকিম হাইকোর্ট হলো ভারতের সিকিম রাজ্যের হাইকোর্ট। আদালতের ইতিহাস ১৯৫৫ সালের দিকে ফিরে পাওয়া যায়, যখন সিকিমে একটি হাইকোর্ট প্রতিষ্ঠার জন্য হাইকোর্ট অফ জুডিকেচার (এখতিয়ার ও ক্ষমতা) ঘোষণা, ১৯৫৫ জারি করা হয়েছিল। একীভূত হওয়ার পর, সিকিম ভারতের ২২তম রাজ্যে পরিণত হয়। অনুচ্ছেদ 371F এর ধারা (i) এর অধীনে, একীকরণের তারিখের ঠিক আগে কাজ করা হাইকোর্ট দেশের অন্য হাইকোর্টের মতো সংবিধানের অধীনে সিকিম রাজ্যের জন্য হাইকোর্টে পরিণত হয়েছিল। এটি ১৯৭৫ সালে প্রতিষ্ঠিত হয়েছিল।  আদালতের আসনটি রাজ্যের প্রশাসনিক রাজধানী গ্যাংটকে অবস্থিত। ৩ জন বিচারকের একটি অনুমোদিত আদালতের সংখ্যা সহ, সিকিম হাইকোর্ট হল ভারতের সবচেয়ে ছোট হাইকোর্ট।   প্রধান বিচারপতি   মাননীয় বিচারপতি বিশ্বনাথ সোমাদ্দারকে সিকিম হাইকোর্টের প্রধান বিচারপতি নিযুক্ত করা হয়েছিল যা ১২ অক্টোবর ২০২১ থেকে কার্যকর হয়।   সাবেক প্রধান বিচারপতিদের তালিকা    মাননীয় বিচারপতি মনমোহন সিং গুজরাল (৭ মে ১৯৭৬ – ১৪ মার্চ ১৯৮৩)  মাননীয় বিচারপতি মোহন লাল শ্রীমল (১৭ ডিসেম্বর ১৯৮৩ – ৩ জানুয়ারী ১৯৮৫)  মাননীয় বিচারপতি যুগল কিশোর মহন্তী (২১ জানুয়ারি ১৯৮৬ – ৪ জানুয়ারি ১৯৮৯)  মাননীয় বিচারপতি ব্রজ নাথ মিশ্র (২০ জানুয়ারি ১৯৯০ – ৮ নভেম্বর ১৯৯২)  মাননীয় বিচারপতি সুরেন্দ্র নাথ ভার্গব (২০ জানুয়ারি ১৯৯৩ – ১০ ফেব্রুয়ারি ১৯৯৬)  মাননীয় বিচারপতি কৃষ্ণ মুরারি আগরওয়াল (১৫ ফেব্রুয়ারি ১৯৯৬ – ২৬ অক্টোবর ১৯৯৬)  মাননীয় বিচারপতি কানিয়াপ্পা অরুমুগা থানিক্কাচাল্লাম (২৭ আগস্ট ১৯৯৭ – ২৬ সেপ্টেম্বর ১৯৯৭)  মাননীয় বিচারপতি রেপুসূদন দয়াল (৩ ফেব্রুয়ারি ১৯৯৯ – ১৭ মে ২০০৩)  মাননীয় বিচারপতি রাধা কৃষ্ণ পাত্র (৯  জুলাই ২০০৩ – ২৩ নভেম্বর ২০০৪)  মাননীয় বিচারপতি বিনোদ কুমার রায় (৩০ সেপ্টেম্বর ২০০৫ – ২৬ ডিসেম্বর ২০০৬)  মাননীয় বিচারপতি অজয় নাথ রায় (২৭ জানুয়ারি ২০০৭ – ৩০ অক্টোবর ২০০৮)  মাননীয় বিচারপতি আফতাব হোসেন সাইকিয়া (৭ মার্চ ২০০৯ – ৭ এপ্রিল ২০১০)  মাননীয় বিচারপতি বারীন ঘোষ (বিচারপতি) (১৩ এপ্রিল ২০১০ – ৮ আগস্ট ২০১০)  মাননীয় বিচারপতি পিডি দিনাকরণ (৯ আগস্ট ২০১০ - ২৯ জুন ২০১১)  মাননীয় বিচারপতি পারমোদ কোহলি (১২ ডিসেম্বর ২০১১ – মার্চ ২০১৩)  মাননীয় বিচারপতি পিয়াস সি. কুরিয়াকোস (২৭ মার্চ ২০১৩ – ১ ফেব্রুয়ারি ২০১৩)  মাননীয় বিচারপতি এন কে জৈন (৭ জানুয়ারি ২০১৪ – ৭ অক্টোবর ২০১৪)  মাননীয় বিচারপতি সুনীল কুমার সিনহা (৮ অক্টোবর ২০১৪ – ৬ জুলাই ২০১৬)  মাননীয় বিচারপতি সতীশ কে. অগ্নিহোত্রী (২২ সেপ্টেম্বর ২০১৬ – ২০১৮)  মাননীয় বিচারপতি বিজয় কুমার বিস্ত (৩০ অক্টোবর ২০১৮ – ১৬ সেপ্টেম্বর ২০১৯)  মাননীয় বিচারপতি অরূপ কুমার গোস্বামী (১৫ অক্টোবর ২০১৯ – ৫ জানুয়ারী ২০২১)  মাননীয় বিচারপতি জিতেন্দ্র কুমার মহেশ্বরী (৬ জানুয়ারী ২০২১ – ৩১ আগস্ট ২০২১)  মাননীয় বিচারপতি বিশ্বনাথ সোমাদ্দার (১২ অক্টোবর ২০২১ – দায়িত্বপ্রাপ্ত)   তথ্যসূত্র   বিষয়শ্রেণী:ভারতের উচ্চ আদালত বিষয়শ্রেণী:সিকিম সরকার বিষয়শ্রেণী:গ্যাংটক বিষয়শ্রেণী:১৯৭৫-এ সিকিমে প্রতিষ্ঠিত
কৈলাসে কেলেঙ্কারি সন্দীপ রায় পরিচালিত ২০০৭ সালের ভারতীয় গোয়েন্দা চলচ্চিত্র। সত্যজিৎ রায় রচিত একই নামের উপন্যাস অবলম্বনে চলচ্চিত্রটির চিত্রনাট্য লিখেছেন সন্দীপ রায়। এটি নতুন ফেলুদা চলচ্চিত্র ধারাবাহিকের দ্বিতীয় চলচ্চিত্র। এতে ফেলুদা চরিত্রে অভিনয় করেছেন সব্যসাচী চক্রবর্তী তোপসে চরিত্রে অভিনয় করেছেন পরমব্রত চট্টোপাধ্যায় এবং জটায়ু চরিত্রে বিভু ভট্টাচার্য।  কাহিনী সংক্ষেপ সারাদেশে প্রাচীন মূর্তিগুলো চোরাকারবারিদের হাতে চলে যাচ্ছে এবং তারা এ নিয়ে ব্যবসায় মেতে উঠেছে। ভুবনেশ্বর মন্দির থেকে রাধারাণীর যক্ষীর মূর্তি চুরি হওয়ার পর শখের গোয়েন্দা ফেলুদা তাদের খুঁজে বের করতে তৎপর হয়ে ওঠে। এই বিষয়টিতে তাকে উৎসাহ দেন সিধু জ্যাঠা। তারা জানতে পারে এরকম একটি দুর্লভ সামগ্রী পাচার হচ্ছিল একটি কাঠমান্ডু গামী বিমানে যা দুর্ঘটনার কবলে পড়েছে। এটা জেনেই সংগে সংগে বিমান দুর্ঘটনাস্থল পরিদর্শন করতে যায় তারা। তাকে সঙ্গ দেয় তার খুড়তুতো ভাই তোপসে ও গোয়েন্দা ঔপন্যাসিক লালমোহন গাঙ্গুলি ওরফে জটায়ু। জানা যায় আরো বহু লোক এই বিষয় নিয়ে আগ্রহী। এরপর তিনজন মিলে ভুবনেশ্বর মন্দিরে আশেপাশে খোঁজ-খবর নিয়ে প্রধান চোরাকারবারিকে ধরে খুঁজে বের করতে চেষ্টা করেন। কিন্তু শুধু প্রত্নসামগ্রী চুরিই নয়, এর সাথে যুক্ত হল খুনখারাপিও।  কুশীলব  সব্যসাচী চক্রবর্তী - ফেলুদা  পরমব্রত চট্টোপাধ্যায় - তোপসে  বিভু ভট্টাচার্য - জটায়ু  দীপঙ্কর দে - মিঃ চট্টরাজ/রক্ষিত  বিপ্লব চট্টোপাধ্যায় - জয়ন্ত মল্লিক  হারাধন বন্দ্যোপাধ্যায় - সিধু জ্যেঠা  টম অল্টার - সোল সিলভারস্টেইন  অরদিন্দু বন্দ্যোপাধ্যায় - প্রফেসর শুভঙ্কর বোস  জে ব্রেন্ডন হিল  প্রদীপ ভট্টাচার্য  সুদীপ মুখোপাধ্যায় - বিশেষ চরিত্রে  টোটা রায় চৌধুরী - বিশেষ চরিত্রে  আরও দেখুন  চলচ্চিত্রে ফেলুদা  তথ্যসূত্র  বহিঃসংযোগ    বিষয়শ্রেণী:২০০৭-এর চলচ্চিত্র বিষয়শ্রেণী:২০০০-এর দশকের গুপ্তচর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার উপন্যাস অবলম্বনে চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:সত্যজিৎ রায়ের উপন্যাস অবলম্বনে চলচ্চিত্র বিষয়শ্রেণী:সন্দীপ রায় পরিচালিত চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:চলচ্চিত্রে ফেলুদা বিষয়শ্রেণী:২০০০-এর দশকের বাংলা ভাষার চলচ্চিত্র বিষয়শ্রেণী:মহারাষ্ট্রের পটভূমিতে চলচ্চিত্র বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র
জাতীয় চলচ্চিত্র পুরস্কার বলতে চলচ্চিত্রের জন্য বাৎসরিকভাবে জাতীয় সম্মান প্রদানকে বোঝানো হয়। বিভিন্ন দেশে এই নামে চলচ্চিত্রের জন্য পুরস্কার প্রদান করা হয়ে থাকে, তার তালিকা নিচে দেয়া হলোঃ   জাতীয় চলচ্চিত্র পুরস্কার (বাংলাদেশ), বাংলাদেশের চলচ্চিত্র পুরস্কার  জাতীয় চলচ্চিত্র পুরস্কার (নেপাল), নেপালের চলচ্চিত্র পুরস্কার  জাতীয় চলচ্চিত্র পুরস্কার (ভারত), ভারতের চলচ্চিত্র পুরস্কার  ব্রিটিশ চলচ্চিত্র পুরস্কার, যুক্তরাজ্যের চলচ্চিত্র পুরস্কার ।